6. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ Αριθ.Κ.6424 της 5/20 Απρ.1955 Περί εισαγωγής επί προσωρινή ατελεία χαλυβδίνων σωλήνων και χαλυβδίνων αξόνων προς κατασκευήν στροβιλοφόρων αντλιών βαθέων φρεάτων εξακτέων εις αλλοδαπήν. Έχοντες υπ’ όψιν την παρ.1 του άρθρ.2 του Νόμ.4607/1930 “περί τροποποιήσεως διατάξεων των περί τελωνειακού δασμολογίου νόμων” ως ετροποποιήθη δια του άρθρ.9 του Νόμ.2861/1954, περί μέτρων ενισχύσεως της εξαγωγής βιομηχανικών και άλλων εγχωρίων προϊόντων”. Άρθρ.1.-1.Επιτρέπεται εις εργοστασιάρχας κατασκευής στροβιλοφόρων αντλιών βαθέων φρεάτων η επί παρακαταθήκη των δασμών και λοιπών φόρων ή επί τη λήψει αναλόγου προς αυτούς τραπεζιτικής εγγυήσεως εισαγωγής εκ της αλλοδαπής χαλυβδίνων σωλήνων δασμολογικής κλάσεως 68γ και χαλυβδίνων αξόνων της δασμολογικής κλάσεως 99α προς κατασκευήν στροβιλοφόρων αντλιών βαθέων φρεάτων εξαχθησομένων εις αλλοδαπήν ή αποταμιευθησομένων εις δημοσίας αποθήκας ή τας τοιαύτας της Εταιρείας Γενικών Αποθηκών. 2.Η κατά την εισαγωγήν επί προσωρινή ατελεία των σωλήνων ή αξόνων λαμβανομένη εγγύησις δια τους αντιστοιχούντας δασμούς και λοιπούς φόρους, λύεται εν όλω ή εν μέρει μετά την ολικήν ή μερικήν και εντός προθεσμίας ενός έτους από της παραλαβής πραγματοποίησιν της εις την αλλοδαπήν αποστολής ή αποταμιεύσεως των δι’ αυτών κατασκευαζομένων αντλιών. 3.Την επομένην της λήξεως της εν τη προηγουμένη παραγράφω τασσομένης προθεσμίας ενός έτους, χρεούται η σχετική αίτησις μεταποιήσεως δια της ποσότητος των σωλήνων ή αξόνων, της μήπω εξαχθείσης ή αποταμιευθείσης υπό μορφήν αντλιών και εισπράττονται οι αναλογούντες εις αυτήν δασμοί και λοιποί εν γένει φόροι. Άρθρ.2.-Η πίστωσις των οικείων μεταποιήσεων πραγματοποιείται βάσει του βάρους, όπερ αναδεικνύουσι κατά την εξαγωγήν των αντλιών οι σωλήνες και οι άξονες χωρίς να αναγνωρίζηται οιαδήποτε φύρα κατεργασίας. 30.Η.ο.6 Σίδηρος Άρθρ.3.-Οι κατά το άρθρ.1 εργοστασιάρχαι οι βουλόμενοι να τύχωσι του ευεγερτήματος της επί προσωρινή ατελεία παραλαβής χαλυβδίνων σωλήνων και χαλυβδίνων αξόνων προς κατασκευήν στροβιλοφόρων αντλιών βαθέων φρεάτων εξαχθησομένων εις την αλλοδαπήν υποβάλλουσι προς τούτο αίτησιν εις το αρμόδιον Τελωνείον εν τη περιφερεία του οποίου κείται το εργοστάσιον αυτών. Εν τη αιτήσει ταύτη δέον να ορίζωσι: α)το ονοματεπώνυμον αυτών και το του αντιπροσώπου των δια την περίπτωσιν της απουσίας αυτών, β)την πόλιν και την θέσιν εν ή κείται το εργοστάσιόν των και γ)την κατ’ ανώτατον όριον ποσότητα σωλήνων και αξόνων ην υπολογίζουσιν ότι δύνανται να παραλάβωσιν ετησίως προς κατασκευήν εξακτέων εις αλλοδαπήν αντλιών. Επί τη υποβολή της αιτήσεως ταύτης ο Τελώνης συγκαλεί την κατά το άρθρ.2 του Νόμ.ΒΡΝΗ΄/1893 επιτροπήν, ήτις προβαίνει εις έλεγχον της αιτήσεως και κατόπιν σχετικής ερεύνης αποφαίνεται περί της παραδοτέας ετησίως ποσότητος χαλυβδίνων σωλήνων και αξόνων. Βάσει του πορίσματος της κατά την προηγουμένην παράγραφον Επιτροπής καθορίζεται δι’ ειδικής εκάστοτε διαταγής του Υπουργείου ή παραδιδομένη τω εργοστασιάρχη ετησίως ποσότητος χαλυβδίνων σωλήνων και αξόνων. Άρθρ.4.-“1.Η επί προσωρινή ατελεία παράδοσις των χαλυβδίνων σωλήνων, αξόνων, και συνδέσμων θα διενεργήται μετά προηγουμένην επαλήθευσιν και καθορισμόν α)του αριθμού των τεμαχίων και του βάρους τούτων και β)της εξωτερικής διαμέτρου των αξόνων και της εσωτερικής διαμέτρου των σωλήνων και συνδέσμων. 2.Κατά την εξαγωγήν των αντλιών, ήτις θα πραγματοποιείται δια της αυτής τελωνειακής αρχής μέσω της οποίας εγένετο η εισαγωγή των σωλήνων, αξόνων και συνδέσμων, θα εξακριβώνται τα αυτά ως άνω στοιχεία των χρησιμοποιηθέντων δια την κατασκευήν των αντλιών ως άνω ειδών (σωλήνων, αξόνων, συνδέσμων). 3.Η πίστωσις των μεταποιήσεων θα λαμβάνη χώραν προκειμένου περί των σωλήνων και αξόνων επί τη βάσει του βάρους και της διαμέτρου τούτων, προκειμένου δε περί των συνδέσμων επί τη βάσει των ως άνω στοιχείων και του αριθμού των τεμαχίων, κατά χρονολογικήν σειράν των μεταποιήσεων μέχρι της πλήρους εξοφλήσεως της πρώτης εκ τούτων και θα συνεχίζηται εις την επομένην κατά χρονολογικήν σειράν τοιαύτην. 4.Εις περίπτωσιν κατά την οποίαν η ποσότης των ανωτέρω ειδών η αναγραφομένη εις την προς πίστωσιν διασάφησιν εξαγωγής τυγχάνει μεγαλύτερα του υπολοίπου της προς πίστωσιν μεταποιήσεως η τελωνειακή αρχή εξαγωγής ή η Διεύθυνσις Τελωνειακού Ελέγχου, αιτήσει του εξαγωγέως, θα εκδίδη δύο αντίγραφα το εν δια ποσότητα ίσην με το υπόλοιπον της προς πίστωσιν μεταποιήσεως και το έτερον δια την υπόλοιπον ποσότητα. Δια του πρώτου αντιγράφου θα εξοφλήται η προς πίστωσιν μεταποίησις δια του ετέρου δε θα πιστούται αναλόγως η κατά χρονολογικήν σειράν επομένη μεταποίησις. 5.Ο ως άνω τρόπος πιστώσεως θέλει εφαρμοσθή και επί των μέχρι της λήψεως της παρούσης εκκρεμουσών μεταποιήσεων αφορωσών την επί προσωρινή ατελεία εισαγωγήν σωλήνων, αξόνων, και συνδέσμων προς κατασκευήν αντλιών”. Το άρθρ.4 αντικατεστάθη ως άνω δια της υπ’ αριθ. Δ. 7255 της 17 Σεπτ./8 Οκτ.1957 Αποφ. Υπ. Οικονομικών και Βιομηχανίας. Άρθρ.5.-Η ισχύς της παρούσης άρχεται από της δημοσιεύσεώς της δια της Εφημερίδος της Κυβερνήσεως.